				|

		52014PC0175

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le ráta coigeartaithe i leith na n-íocaíochtaí díreacha dá bhforáiltear le Rialachán (CE) Uimh. 73/2009 a shocrú i ndáil leis an mbliain féilire 2014 /* COM/2014/0175 final - 2014/0097 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Leagtar síos leis an gConradh ar Fheidhmiú an
Aontais Eorpaigh an riail bhunúsach maidir le rialú airgeadas an Aontais, is é
sin go gcaithfidh buiséad bliantúil an Aontais cloí leis an gCreat Airgeadais
Ilbhliantúil.
Chun tacaíocht a thabhairt don earnáil
talmhaíochta i gcás géarchéimeanna tromchúiseacha a chuirfidh isteach ar tháirgeacht
talmhaíochta nó ar dháileadh talmhaíochta, ba cheart cúlchiste a bhunú trí
laghdú a chur i bhfeidhm, ag tús gach bliana, ar íocaíochtaí díreacha leis an
sásra smachta airgeadais dá dtagraítear in Airteagal 26 de Rialachán (AE) Uimh. 1306/2013
an 17 Nollaig 2013 ó
Pharlaimint na hEorpa agus ón gComhairle maidir leis an gcomhbheartas
talmhaíochta a mhaoiniú, a bhainistiú agus faireachán a dhéanamh air[1].Cinntear
in Airteagal 25 den Rialachán sin gur EUR 2 800 milliún an móriomlán a bheidh sa
chúlchiste le haghaidh géarchéimeanna san earnáil talmhaíochta, arna roinnt ina
thráthchodanna bliantúla comhionanna de EUR 400 milliún (ag praghsanna 2011) thar an tréimhse 2014–2020, agus go n‑áireofar
é faoi Cheanntheideal 2 den Chreat Airgeadais
Ilbhliantúil. Is é EUR 433 milliún
i bpraghsanna reatha an méid a chuirfear in áirithe don chúlchiste i
nDréachtbhuiséad an Choimisiúin do bhliain 2015, suim a gheofar trí laghdú a
chur ar íocaíochtaí díreacha atá liostaithe in Iarscríbhinn I de Rialachán (AE)
Uimh. 73/2009 an 19 Eanáir 2009 ón gComhairle lena mbunaítear rialacha coiteanna do scéimeanna
tacaíochta díreacha d'fheirmeoirí faoin gcomhbheartas talmhaíochta agus lena
mbunaítear scéimeanna áirithe tacaíochta le haghaidh feirmeoirí[2].
Fairis sin, d 'fhonn a áirithiú go mbeidh na
méideanna a bhaineann le maoiniú an Chomhbheartais Talmhaíochta ag cloí leis na
fo‑uasteorainneacha bliantúla atá leagtha síos do chaiteachas a bhaineann
leis an margadh agus d’íocaíochtaí díreacha faoi cheannteideal 2 de Rialachán (AE, EURATOM) Uimh. 1311/2013 an 2 Nollaig lena leagtar síos an creat airgeadais ilbhliantúil do na
blianta 2014 go 2020[3],
ní foláir an sásra smachta airgeadais a chur i bhfeidhm nuair a thugann na
réamhmheastacháin ar mhaoiniú íocaíochtaí díreacha agus ar mhaoiniú an
chaiteachais a bhaineann leis an margadh, go sárófar an fho‑uasteorainn
bhliantúil faoi cheannteideal 2 mar atá leagtha amach
sa Chreat Airgeadais Ilbhliantúil arna choigeartú ag aon aistrithe caipitil
idir an Ciste Eorpach um Ráthaíocht Talmhaíochta (CERT) agus an Ciste Eorpach
Talmhaíochta um Fhorbairt Tuaithe (CETFT). An glan-iarmhéid a bheidh ar fáil do
chaiteachas CERT don bhliain 2015 socrófar é leis an Rialachán cur chun feidhme
ón gCoimisiún i gcomhréir le hAirteagal 16 de Rialachán (AE) Uimh. 1306/2013
i gcomhthéacs ghlacadh an Rialacháin Tharmligthe ón gCoimisiún lena leasaítear
na hiarscríbhinní a ghabhann le Rialachán (CE) Uimh. 73/2009, Rialachán
(AE) Uimh. 1305/2013, Rialachán (AE) Uimh. 1307/2013.
Agus Dréachtbhuiséad 2015 á dhréachtú, ba léir
ó na chéad mheastacháin bhuiséadacha ar íocaíochtaí díreacha agus ar
chaiteachas a bhaineann leis an margadh, nár dhócha go sárófaí an fho‑uasteorainn
a leagtar síos faoi cheannteideal 2 don bhliain airgeadais 2015, tar éis
aistrithe caipitil idir CERT agus CETFT[4]
a chur san áireamh, agus dá bhrí sin nach gá a thuilleadh smachta airgeadais.
Ar bhonn an mhéid atá luaite thuas, tá an
Coimisiún ag tíolacadh togra maidir leis an ráta coigeartaithe a shocrú
d'íocaíochtaí díreacha na bliana féilire 2014, togra, i gcomhréir le hAirteagal 26(3)
de Rialachán (AE) Uimh. 1306/2013, atá le glacadh ag Parlaimint na hEorpa
agus ag an gComhairle faoin 30 Meitheamh 2014. Mura socrófar an ráta coigeartaithe sin faoin 30 Meitheamh 2014, de bhun an
Airteagail chéanna, socróidh an Coimisiún an ráta.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Cuireann an togra seo chun feidhme na rialacha
a ndéantar foráil maidir leo le hAirteagal 26 de Rialachán (AE) Uimh. 1306/2013
ón gComhairle agus le hAirteagal 8 de Rialachán (AE) Uimh. 1307/2013
ón gComhairle. Ní raibh sé riachtanach dul i gcomhairle roimh ré leis na páirtithe
leasmhara ná measúnuithe tionchair a dhéanamh.
3.           EILIMINTÍ DLÍ AN TOGRA
Leagtar síos leis an togra seo céatadán an
ráta choigeartaithe don smacht airgeadais don bhliain féilire 2014.
Ó tharla go bhféadann na Ballstáit íocaíochtaí
déanacha a dhéanamh le feirmeoirí, is é sin íocaíochtaí tar éis don tréimhse
rialála íocaíochta is infheidhme maidir le híocaíochtaí díreacha dul in éag,
agus ó tharla go n‑athraíonn an ráta coigeartaithe don smacht airgeadais
ó bhliain féilire go chéile, níor cheart go ndéanfadh an smacht airgeadais
difear, ar shlite éagsúla, do mhéideanna na n‑íocaíochtaí díreacha a
dheontar d’fheirmeoirí, de réir an trátha a dhéanann na Ballstáit íocaíochtaí
d'fheirmeoirí. Dá bhrí sin, d'fhonn cóir chomhionann idir feirmeoirí a
áirithiú, ba cheart an ráta coigeartaithe a chur i bhfeidhm maidir le méideanna
na n‑íocaíochtaí díreacha atá le deonú d'fheirmeoirí i ndáil le
hiarratais ar chabhair arna gcur isteach le linn na bliana féilire 2014, beag
beann ar an tráth a íocfar leis na feirmeoirí iad.
In Airteagal 8(1) de Rialachán (AE) Uimh. 1307/2013
ó Pharlaimint na hEorpa agus ón gComhairle an 17 Nollaig 2013 lena mbunaítear rialacha maidir le híocaíochtaí díreacha le
feirmeoirí faoi scéimeanna tacaíochta faoi chuimsiú an Chomhbheartais Talmhaíochta
[5]tá sé leagtha síos gur
cheart an ráta coigeartaithe maidir le híocaíochtaí díreacha a chur i bhfeidhm
ar íocaíochtaí atá os cionn EUR 2000 agus orthusan
amháin. Sa Bhulgáir, sa Rómáin agus sa Chróit, tá íocaíochtaí díreacha á
dtabhairt isteach de réir a chéile le linn na bliana féilire 2014. Dá bhrí sin,
ní bheidh feidhm ag an smacht airgeadais maidir leis na Ballstáit sin.
4.           IMPLEACHT BHUISÉADACH
Cuid d’ullmhúchán Dhréachtbhuiséad 2015 is ea
ríomh an ráta choigeartaithe don smacht airgeadais.
Is é EUR 433 milliún i bpraghsanna reatha an méid a mheastar a chuirfear in áirithe
don chúlchiste le haghaidh géarchéimeanna san earnáil talmhaíochta i
nDréachtbhuiséad 2015. Ba léir ó na chéad mheastacháin a
rinneadh ar na leithreasuithe buiséid le haghaidh cabhracha díreacha agus
caiteachais a bhaineann leis an margadh nár dhócha go sárófaí fo‑uasteorainn
CERT don bhliain 2015, tar éis aistrithe caipitil idir CERT agus CETFT a chur
san áireamh. Is é EUR 44 190 milliún, an glan-iarmhéid atá ar
fáil do chaiteachas CERT don bhliain 2015, an méid a úsáideadh mar bhonn sa
ríomh sin.
Dá thoradh sin, is é EUR 433 milliún an
laghdú iomlán a bheidh mar thoradh ar chur chun feidhme an smachta airgeadais.
Is é 1.301951% an céatadán a socraíodh mar ráta coigeartaithe don smacht
airgeadais. Ríomhadh é agus ar an mbonn nach gcuirfear i bhfeidhm é ach ar
mhéideanna is mó ná EUR 2 000, agus nach sna Ballstáit uile a
chuirfear i bhfeidhm é.
Tríd an ráta coigeartaithe sin a chur i
bhfeidhm, laghdófar méideanna na n‑íocaíochtaí díreacha sna línte buiséid
sin a chumhdaíonn caiteachas a bhaineann le hiarratais ar chabhair ó
fheirmeoirí i dtaca leis an mbliain féilire 2014 (an bhliain airgeadais 2015).
5.           EILIMINTÍ ROGHNACHA
Le cois é a bheith ar chumas an Choimisiúin an
ráta coigeartaithe a leagtar síos leis an Rialachán seo a chinneadh, féadfaidh
sé, leis, de bharr Airteagal 26(4) de Rialachán (AE) Uimh. 1306/2013,
ar bhonn na faisnéise nua atá aige, gníomhartha cur chun feidhme a ghlacadh
chun an ráta coigeartaithe a oiriúnú. Agus é ag ullmhú na Litreach Leasaithí
maidir le Dréachtbhuiséad 2015 i nDeireadh Fómhair 2014, déanfaidh an Coimisiún
athbhreithniú ar a chuid réamh‑mheastachán ar chaiteachas a bhaineann
leis an margadh agus ar íocaíochtaí díreacha agus glacfaidh sé an t‑oiriúnú
ar an ráta coigeartaithe, más iomchuí, faoin 1 Nollaig 2014.
2014/0097 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
maidir le ráta coigeartaithe i leith na n‑íocaíochtaí
díreacha dá bhforáiltear le Rialachán (CE) Uimh. 73/2009 a shocrú i ndáil
leis an mbliain féilire 2014
TÁ PARLAIMINT NA hEORPA AGUS
COMHAIRLE AN AONTAIS EORPAIGH
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 43(2) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[6],
Ag féachaint don tuairim ó Choiste na Réigiún[7],
Ag gníomhú dóibh i gcomhréir leis
an ngnáthnós imeachta reachtach,
De bharr an méid seo a leanas:
(1)       De réir Airteagal 25 de
Rialachán (AE) Uimh. 1306/2013 ó Pharlaimint na hEorpa agus ón gComhairle[8] leagtar síos nach
foláir cúlchiste atá ceaptha tacaíocht bhreise a chur ar fáil d'earnáil na
talmhaíochta i gcás géarchéimeanna tromchúiseacha a chuireann isteach ar an
táirgeacht talmhaíochta nó ar an dáileadh talmhaíochta, nach foláir é a bhunú trí
laghdú a chur i bhfeidhm ag tús gach bliana ar íocaíochtaí díreacha leis an
sásra smachta airgeadais dá dtagraítear in Airteagal 26 den Rialachán sin.
(2)       Le hAirteagal 26(1) de
Rialachán 1306/2013, d'fhonn a áirithiú go gcloítear leis na huasteorainneacha
bliantúla a leagtar amach i Rialachán (AE, Euratom) Uimh. 1311/2013[9] ón gComhairle ar
mhaoiniú an chaiteachais a bhaineann leis an margadh agus ar mhaoiniú
íocaíochtaí díreacha, leagtar síos nach foláir ráta coigeartaithe d'íocaíochtaí
díreacha a chinneadh i gcás ina léirítear sna réamh-mheastacháin ar mhaoiniú na
mbeart a mhaoinítear faoin bhfo‑uasteorainn sin do bhliain áirithe
airgeadais go sárófar na huasteorainneacha bliantúla is infheidhme.
(3)       Is é EUR 433 milliún i bpraghsanna reatha an méid a
mheastar a chuirfear in áirithe don chúlchiste le haghaidh géarchéimeanna san
earnáil talmhaíochta i nDréachtbhuiséad 2015. Chun an méid sin a aimsiú, ní
foláir an sásra smachta airgeadais a chur i bhfeidhm ar na híocaíochtaí
díreacha atá liostaithe in Iarscríbhinn I de
Rialachán (AE) Uimh. 73/2009[10] ón gComhairle maidir leis an mbliain féilire
2014.
(4)       De réir na réamh-mheastacháin
ar íocaíochtaí díreacha agus ar chaiteachas a bhaineann leis an margadh agus a
leagfar amach i nDréachtbhuiséad an Choimisiún do 2015 níl gá lena thuilleadh
smachta airgeadais.
(5)       I gcomhréir le hAirteagal 26(3)
de Rialachán (AE) Uimh. 1306/2013 ní mór don
Choimisiún, tráth nach déanaí ná an 31 Márta den
bhliain féilire lena mbaineann an ráta coigeartaithe, togra maidir leis an ráta
coigeartaithe a chur faoi bhráid Pharlaimint na hEorpa agus na Comhairle.
(6)       Is é is gnáthaí, nuair a chuireann
feirmeoirí iarratas isteach ar chabhair i bhfoirm íocaíochtaí díreacha i ndáil
leis an mbliain féilire (N), go dtugtar an íocaíocht dóibh laistigh de
thréimhse sheasta íocaíochta den bhliain airgeadais (N+1). Mar sin féin,
laistigh de theorainneacha áirithe, is féidir leis na Ballstáit, íocaíochtaí
déanacha a dhéanamh le feirmeoirí tar éis na tréimhse íocaíochta sin, gan aon
teorainn ama a bheith ann. D'fhéadfaí na híocaíochtaí déanacha sin a bheith ag
baint le bliain airgeadais níos déanaí. Nuair a chuirtear smacht airgeadais i
bhfeidhm maidir le bliain féilire ar leith, níor cheart an ráta coigeartaithe a
chur i bhfeidhm maidir le híocaíochtaí ar cuireadh iarratais ar chabhair
isteach ina leith le linn blianta féilire nach iad an bhliain a bhfuil feidhm
ag an smacht airgeadais léi. Dá bhrí sin, d'fhonn cóir chomhionann idir
feirmeoirí a áirithiú, is iomchuí féachaint chuige nach gcuirfear an ráta
coigeartaithe i bhfeidhm ach amháin maidir le híocaíochtaí ar cuireadh
iarratais ar chabhair isteach ina leith le linn na bliana féilire a bhfuil
feidhm ag an smacht airgeadais léi, beag beann ar an tráth a dhéanfar an
íocaíocht leis na feirmeoirí.
(7)       In Airteagal 8(1) de
Rialachán (AE) Uimh. 1307/2013 ó Pharlaimint na hEorpa agus ón gComhairle[11] leagtar síos nach
ceart feidhm a bheith ag an ráta coigeartaithe a chuirtear i bhfeidhm ar
íocaíochtaí díreacha arna gcinneadh i gcomhréir le hAirteagal 26 de
Rialachán (AE) Uimh. 1306/2013 ach maidir le híocaíochtaí díreacha atá os
cionn EUR 2 000 atá le deonú d'fheirmeoirí sa bhliain féilire lena
mbaineann. Ina theannta sin, toisc gur de réir a chéile a thabharfar na
híocaíochtaí isteach, foráiltear le hAirteagal 8(2) de Rialachán (AE) Uimh. 1307/2013
nach gcuirfear an ráta coigeartaithe i bhfeidhm ar an mBulgáir ná ar an Rómáin
go dtí an 1 Eanáir 2016 ar
aghaidh agus nach gcuirfear i bhfeidhm ar an gCróit é go dtí an 1 Eanáir 2022 ar aghaidh. Dá bhrí sin níor
cheart an ráta coigeartaithe atá le cinneadh leis an Rialachán seo a chur i
bhfeidhm ar na híocaíochtaí a thabharfar d'fheirmeoirí sna Ballstáit sin,
TAR ÉIS AN RIALACHÁN SEO A GHLACADH:
Airteagal 1
1.           Ionas go gcuirfear an
coigeartú dá bhforáiltear in Airteagal 25 agus in Airteagal 26 de
Rialachán (AE) Uimh. 1306/2013 i bhfeidhm agus i
gcomhréir le hAirteagal 8(1) de rialachán (AE) Uimh. 1307/2013, déanfar laghdú 1.301951%
ar mhéideanna na n‑íocaíochtaí de réir bhrí Airteagal 2(d) de
Rialachán (AE) Uimh. 73/2009 atá os cionn EUR 2 000 agus atá le deonú d'fheirmeoir as
iarratas ar chabhair arna chur isteach i ndáil leis an mbliain féilire 2014.
2.           Ní bheidh feidhm ag an laghdú
dá bhforáiltear i mír 1 maidir leis an mBulgáir,
maidir leis an Rómáin ná maidir leis an gCróit.
Airteagal 2
Tiocfaidh an Rialachán seo i bhfeidhm ar an
seachtú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
 RÁITEAS AIRGEADAIS || RA/14/xxxxxxxxxx
 15 Meitheamh 2014. 1
   || DÁTA: 7 Márta 2014
 1. || CEANNTEIDEAL BUISÉID: Seo thíos, an réamh-mheastachán buiséadach i ndiaidh an smachta airgeadais de réir míre: 05 03 01 01 (An Scéim Íocaíochta Aonair) 05 03 01 02 (An Scéim Íocaíochta Aonair Limistéir) 05 03 01 03 (Íocaíocht ar leith do shiúcra) 05 03 01 04 (Íocaíocht ar leith do thorthaí agus glasraí) 05 03 01 05 (Tacaíocht shonrach, Airt. 68 – íocaíocht dhíchúpláilte) 05 03 01 06 (Íocaíocht ar leith do bhogthorthaí ) 05 03 01 07 ( Íocaíocht athdháilte) 05 03 02 06 (Préimh do bha diúil) 05 03 02 07 (Préimh bhreise náisiúnta do bha diúil) 05 03 02 13 (Préimh do chaoirigh agus do ghabhair) 05 03 02 14 (Préimh fhorlíontach do chaoirigh agus do ghabhair) 05 03 02 28 (Cabhair do sheiriceáin) 05 03 02 40 (Cabhair limistéir don chadás) 05 03 02 44 (Tacaíocht shonrach, Airt. 68 – íocaíocht chúpláilte) 05 03 02 50 (Clár de roghanna a bhaineann go sonrach le hiargúltacht agus le hoileánacht – cláir thacaíochta pobail) 05 03 02 52 (Clár de roghanna a bhaineann go sonrach le hiargúltacht agus le hoileánacht – na hOileáin Aeigéacha) 05 03 10 (Cúlchiste le haghaidh géarchéimeanna san earnáil talmhaíochta) || LEITHREASUITHE:   EUR milliún 29 932.0 7 898.0 282.0 12.0 511.0 12.0 p.m. 884.0 49.0 22.0 7.0 0.5 239.0 1 447.0 420.0   0.2   433.0
 2. || TEIDEAL:   Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le ráta coigeartaithe i leith na n‑íocaíochtaí díreacha dá bhforáiltear le Rialachán (CE) Uimh. 73/2009 a shocrú i ndáil leis an mbliain féilire 2014
 3. || BUNÚS DLÍ:   Airteagal 43(2) den Chonradh ar Fheidhmiú an Aontais Eorpaigh.
 4. || AIDHMEANNA: Leis an Rialachán seo socraítear an ráta coigeartaithe smachta airgeadais atá le cur i bhfeidhm ar mhéid na n‑íocaíochtaí díreacha atá os cionn EUR 2 000 agus atá le deonú d'fheirmeoir as iarratas ar chabhair arna chur isteach i ndáil leis an mbliain féilire 2014.
 5. || IMPLEACHTAÍ AIRGEADAIS || TRÉIMHSE 12 MHÍ (EUR milliún) || AN BHLIAIN AIRGEADAIS REATHA 2014. (EUR milliún) || AN CHÉAD BHLIAIN AIRGEADAIS EILE 2015. (EUR milliún)
 5.0. || CAITEACHAS -               ARNA MHUIREARÚ AR BHUISÉAD AN AE (AISÍOCAÍOCHTAÍ/IDIRGHABHÁLACHA) -               ÚDARÁIS NÁISIÚNTA -               EILE || -433.0 +433.0. || n.b. || -433.0 +433.0.
 5.1. || IONCAM -               ACMHAINNÍ DÍLSE AN AE FÉIN (TOBHAIGH/DLEACHTANNA CUSTAIM) -               NÁISIÚNTA ||   ||   ||
   ||   || 2015. || 2016. || 2017. || 2018.
 5.0.1 || CAITEACHAS MEASTA ||   ||   ||   ||
 5.1.1 || IONCAM MEASTA ||   ||   ||   ||
 5.2. || MODHANNA RÍOMHA: Féach na nótaí thíos
 6.0. || AN FÉIDIR AN TIONSCADAL A MHAOINIÚ Ó LEITHREASUITHE A CUIREADH ISTEACH SA CHAIBIDIL ÁBHARTHA DEN BHUISÉAD REATHA? || n.b.
 6.1. || AN FÉIDIR AN TIONSCADAL A MHAOINIÚ TRÍ AISTRIÚ A DHÉANAMH IDIR CAIBIDLÍ AN BHUISÉID REATHA? || n.b.
 6.2. || AN mBEIDH GÁ LE BUISÉAD FORLÍONTACH? || NÍ BHEIDH
 6.3. || AN GÁ LEITHREASUITHE A CHUR ISTEACH I mBUISÉID AMACH ANSEO? || NÍ GÁ
 NÓTAÍ:   Cuid d’ullmhúchán Dhréachtbhuiséad 2015 is ea ríomh an ráta choigeartaithe don smacht airgeadais.   Is é EUR 433 milliún i bpraghsanna reatha an méid a mheastar a áireofar don chúlchiste le haghaidh géarchéimeanna san earnáil talmhaíochta i nDréachtbhuiséad 2015. Bunaithe ar na chéad mheastacháin a rinneadh ar na leithreasuithe buiséid le haghaidh cabhracha díreacha agus caiteachais a bhaineann leis an margadh ní dócha go sárófar fo‑uasteorainn CERT don bhliain 2015, tar éis aistrithe caipitil idir CERT agus CETFT a chur san áireamh.   Dá thoradh sin, is é EUR 433 milliún an laghdú iomlán a bheidh mar thoradh ar chur chun feidhme an smachta airgeadais. Is é 1.301951% an céatadán a socraíodh mar ráta coigeartaithe don smacht airgeadais. Ríomhadh é agus é á chur san áireamh go gcuirfear i bhfeidhm é ar mhéideanna os cionn EUR 2 000 agus sin i ngach Ballstát seachas an Bhulgáir, an Rómáin agus an Chróit. Toisc go bhfuil íocaíochtaí díreacha na bliana féilire 2014 á dtabhairt isteach de réir a chéile sa Bhulgáir, sa Rómáin agus sa Chróit, ní bheidh feidhm ag an smacht airgeadais maidir leis na Ballstáit sin.   Tríd an ráta coigeartaithe sin a chur i bhfeidhm, laghdófar méideanna na n‑íocaíochtaí díreacha sna línte buiséid sin a chumhdaíonn caiteachas a bhaineann le hiarratais ar chabhair ó fheirmeoirí i dtaca leis an mbliain féilire 2014 (an bhliain airgeadais 2015). Seo thíos méid measta an laghduithe de thoradh smachta airgeadais in aghaidh na míre buiséid:     05 03 01 01 (An Scéim Íocaíochta Aonair) 05 03 01 02 (An Scéim Íocaíochta Aonair Limistéir) 05 03 01 03 (Íocaíocht ar leith do shiúcra) 05 03 01 04 (Íocaíocht ar leith do thorthaí agus glasraí) 05 03 01 05 (Tacaíocht shonrach Airt. 68 – íocaíocht dhíchúpláilte) 05 03 01 06 (Íocaíocht ar leith do bhogthorthaí ) 05 03 01 07 ( Íocaíocht athdháilte) 05 03 02 06 (Préimh do bha diúil) 05 03 02 07 (Préimh bhreise náisiúnta do bha diúil) 05 03 02 13 (Préimh do chaoirigh agus do ghabhair) 05 03 02 14 (Préimh fhorlíontach do chaoirigh agus do ghabhair) 05 03 02 28 (Cabhair do sheiriceáin) 05 03 02 40 (Cabhair limistéir don chadás) 05 03 02 44 (Tacaíocht shonrach, Airt. 68 – íocaíocht chúpláilte) 05 03 02 50 (Clár de roghanna a bhaineann go sonrach le hiargúltacht agus le hoileánacht – cláir thacaíochta pobail) 05 03 02 52 (Clár de roghanna a bhaineann go sonrach le hiargúltacht agus le hoileánacht – na hOileáin Aeigéacha) Iomlán || EUR milliún 332.8 56.4 3.1           0.1         5.9    0.1    p.m.  10.5           0.6           0.2    0.1        0.0           3.0 15.5 4.7            0.0   433.0
Is
  é EUR 44 190 milliún an glan-iarmhéid atá ar fáil do
  chaiteachas CERT don bhliain 2015 an méid a úsáídeadh mar bhonn chun an
  smacht airgeadais a ríomh. Rinneadh é a ríomh ar bhonn na bhfo-uasteorann a
  socraíodh do chaiteachas a bhaineann leis an margadh agus le híocaíochtaí
  díreacha faoi Cheannteideal 2 i gcomhréir le Rialachán (AE, Euratom) Uimh. 1311/2013
  ón gComhairle, tar éis méideanna na n‑aistrithe airgeadais idir CERT
  agus CETFT a chur san áireamh de bhun Airteagal 136(b) de Rialachán (CE)
  Uimh.73/2009 agus Airteagal 66 de Rialachán (AE) Uimh.130/2013, chomh
  maith leis na fógraí ó na Ballstáit de bhun Rialachán (CE) Uimh. 73/2009.

Tá
  impleachtaí buiséadacha ag an Rialachán atá beartaithe sa mhéid gur
  laghdaíodh na céadmheastacháin ar na leathreasuithe buiséid i gcomhair
  íocaíochtaí díreacha (roimh smacht airgeadais a chur san áireamh), gur
  laghdaíodh iad leis na méideanna thuasluaite tar éis an ráta coigeartaithe
  atá beartaithe sa Dréacht-Rialachán seo a chur i bhfeidhm. Mar thoradh air
  sin, na leithreasuithe a iarradh do Chaibidil 05 03 (cabhracha díreacha) agus
  atá beartaithe a bheith i nDréachtbhuiséad 2015 (féach pointe 1 den
  ráiteas airgeadais seo mar a bhfuil liosta de na míreanna buiséid atá faoi
  réir smachta airgeadais), áiritheoidh siad go socrófar an méid don chúlchiste
  le haghaidh géarchéimeanna san earnáil talmhaíochta.
[1]               IO L 347, 20.12.2013, lch. 549.
[2]               IO L 30, 31.1.2009, lch. 16.
[3]               IO L 347, 20.12.2013, lch. 884.
[4]               Airteagail 136a agus 136b de Rialachán (CE) Uimh.
73/2009 agus Airteagal 66 de Rialachán (AE) Uimh. 1307/2013
[5]               IO L 347, 20.12.2013, lch. 608.
[6]               IO C , , lch. .
[7]               IO C , , lch. .
[8]               Rialachán (AE) Uimh. 1306/2013 ó Pharlaimint na
hEorpa agus ón gComhairle an 17 Nollaig 2013 maidir leis an gcomhbheartas
talmhaíochta a mhaoiniú, a bhainistiú agus faireachán a dhéanamh air agus lena
n‑aisghairtear Rialachán (CEE) Uimh. 352/78, Rialachán (CE) Uimh 165/94,
Rialachán (CE) Uimh. 2799/98, Rialachán (CE) Uimh. 814/2000, Rialachán (CE)
Uimh. 1290/2005 agus Rialachán (CE) Uimh. 485/2008 ón gComhairle (IO
L 347, 20.12.2013, lch. 549).
[9]               Rialachán (AE, Euratom) Uimh. 1311/2013 ón gComhairle an
2 Nollaig 2013 lena leagtar síos an creat airgeadais ilbhliantúil do na blianta
2014–2020 (IO L 347, 20.12.2013, lch. 884).
[10]             Rialachán (CE) Uimh. 73/2009 ón gComhairle an 19 Eanáir
2009 lena mbunaítear comhrialacha le haghaidh íocaíochtaí díreacha
d'fheirmeoirí faoi scéimeanna tacaíochta faoi chuimsiú an chomhbheartais
talmhaíochta agus lena mbunaítear scéimeanna áirithe tacaíochta d'fheirmeoirí
(IO L 30, 31.1.2009, lch. 16).
[11]             Rialachán (AE) Uimh. 1307/2013 ó Pharlaimint na hEorpa
agus ón gComhairle an 17 Nollaig 2013 lena mbunaítear rialacha le haghaidh
íocaíochtaí díreacha le feirmeoirí faoi scéimeanna tacaíochta faoi chuimsiú an
chomhbheartais talmhaíochta agus lena n‑aisghairtear Rialacháin (CE)
Uimh. 637/2008 ón gComhairle agus Rialachán (CE) Uimh. 73/2009 ón
gComhairle (IO L 347, 20.12.2013, lch. 608).


               AN COIMISIÚN EORPACH
            An Bhruiséil,17.9.2015
            COM(2015) 460 final
            2015/0218(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            maidir le bearta trádála uathrialacha éigeandála a thabhairt isteach do Phoblacht na Túinéise

               MEABHRÁN MÍNIÚCHÁIN

               1.COMHTHÉACS AN TOGRA

               Forais agus cuspóirí an togra

               Is leis an gComhaontú Eora-Mheánmhara (an 'Comhaontú'), a síníodh i 1995, atá foráil déanta don chreat atá ann faoi láthair maidir le caidreamh trádála idir an tAontas Eorpach agus Poblacht na Túinéise (an 'Túinéis'). Tháinig an Comhaontú i bhfeidhm i 1998 agus ba trína bhíthin a leagadh síos bunús, lena náirítear léirscaoileadh talmhaíochta céimnitheach, le haghaidh bunú Limistéar Saorthrádála. Tá an Túinéis agus an tAontas Eorpach ar tí dul i mbun caibidlíochta chun Comhaontú Saorthrádála Domhain agus Cuimsitheach (CSDC) a bhunú, lena bhforálfar go háirithe do léirscaoileadh breise trádála talmhaíochta.

               Spreag an tionsaí sceimhlitheoireachta a rinneadh in Sousse an 26 Meitheamh 2015 freagairt ón Aontas Eorpach riachtanas atá ann cúnamh breise a thabhairt don phróiseas aistrithe geilleagrach agus polaitiúil sa Túinéis, ar bhealach nithiúil dírithe, trí ghníomhaíochtaí a fhéadann bheith éifeachtach sa ghearrthéarma.

               An 20 Iúil 2015 phléigh an Chomhairle um Ghnóthaí Eachtracha staid na Túinéise agus bearta nithiúla a d'fhéadfadh an tAontas Eorpach a dhéanamh chun tacú léi. Ghlac an Chomhairle na Conclúidí maidir leis an Túinéis
                  1
                ina bhfuil na gníomhaíochtaí leagtha amach atá le déanamh chun tacú le próiseas aistrithe geilleagrach agus polaitiúil na Túinéise.

               I bhfianaise an méid sin, tá sé beartaithe ag an gCoimisiún Eorpach taraifchuóta bliantúil sealadach aontaobhach 35 000 tonna saor ó dhleacht a chur ar fáil le haghaidh onnmhairí ola olóige na Túinéise isteach san Aontas i bhfoirm beart trádála uathrialach. Cuirfear an cuóta seo ar fáil ar feadh dhá bhliain ón 1 Eanáir 2016 go dtí an 31 Nollaig 2017. Cuirfear an méid breise ar fáil má ídítear an taraifchuóta saor ó dhleacht de 56 700 tonna atá cumhdaithe sa Chomhaontú seo.

               Is í an ola olóige an príomhtháirge talmhaíochta a onnmhairítear ón Túinéis isteach san Aontas Eorpach agus is cuid thábhachtach de gheilleagar na tíre tionscal na hola olóige. Cuireann sé fostaíocht dhíreach nó indíreach ar fáil do bhreis agus milliún duine agus is ionann sin agus an cúigiú cuid d'fhostaíocht talmhaíochta iomlán na tíre.

               Ní mór a thabhairt faoi deara nár cheart réamhbhreith a dhéanamh mar gheall ar an lamháltas seo ar thoradh na caibidlíochta talmhaíochta i gcreat an CSDC, atá beartaithe le tosú i nDeireadh Fómhair 2015.

               2.BUNÚS DLÍ, COIMHDEACHT AGUS COMHRÉIREACHT

               Is é Airteagal 207(2) den Chonradh ar Fheidhmiú an Aontais Eorpaigh bunús dlí an togra. Baineann an tionscnamh seo le hinniúlacht eisiach an Aontais de réir Airteagal 3(e) CFAE. Dá bhrí sin, níl feidhm ag prionsabal na coimhdeachta.

               3.IMPLEACHTAÍ BUISÉADACHA

               D'fhéadfadh na bearta seo bheith ina gcúis le glanmhéadú beag ar allmhairí toisc gur dócha go dtiocfaidh formhór an mhéadaithe ar an gcuóta in ionad na trádála próiseála isteach atá ann cheana (thart ar 50 000 tonna d'ola olóige sa bhliain faoin gcóras Próiseáil Isteach), rud a d'fhágfadh go dtiocfadh laghdú ar allmhairí faoin gcóras seo. Ní féidir na himpleachtaí buiséadacha (maidir le bailiúcháin dleachta) a chainníochtú faoi láthair, ach glactar leis nach mbeidh siad suntasach.

               2015/0218 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               maidir le bearta trádála uathrialacha éigeandála a thabhairt isteach do Phoblacht na Túinéise

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(2) de,

               Ag féachaint don togra ón gCoimisiún Eorpach,

               Tar éis an dréachtghníomh reachtach a chur chuig na Parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Tá an Comhaontú Eora-Mheánmhara
                  2
                ina bhonn don ghaol idir an tAontas agus an Túinéis.

               (2)Tar éis an ionsaí sceimhlitheoireachta a rinneadh in Sousse na Túinéise an 26 Meitheamh 2015, dúirt Comhairle an Aontais Eorpaigh ina conclúidí an 20 Iúil 2015 go bhféachfadh an tAontas, i gcomhairle leis na Ballstáit, an bhféadfaí bearta eisceachtúla a ghlacadh chun tacú le geilleagar na Túinéise.

               (3)Is í an ola olóige príomhtháirge onnmhairíochta talmhaíochta na Túinéise chuig an Aontas agus tá tionscal na hola olóige ina chuid thábhachtach de gheilleagar na tíre.

               (4)Is trí mhargadh tarraingteach agus iontaofa le haghaidh onnmhairí d'ola olóige na Túinéise a chur ar fáil is fearr is féidir leis an Aontas tacú le geilleagar na Túinéise, i gcomhréir leis na cuspóirí atá leagtha amach i mBeartas Comharsanachta na hEorpa agus sa Chomhaontú Eora-Mheánmhara. Chun sin a dhéanamh tá gá le bearta trádála uathrialacha lena gceadófar an táirge sin a allmhairiú isteach san Aontas ar bhonn taraifchuótaí saor ó dhleacht.

               (5)Chun calaois a chosc, ba cheart na bearta trádála uathrialacha atá beartaithe a bheith faoi réir ag an gcoinníoll go gcomhlíonfaidh an Túinéis rialacha ábhartha an Aontais maidir le tionscnamh táirgí agus na nósanna imeachta a bhaineann leo, agus ag comhoibriú riaracháin éifeachtach na Túinéise leis an Aontas.

               (6)Chun cobhsaíocht an mhargaidh ola olóige a chaomhnú níor cheart don Aontas an méid breise a sholáthrófar de bharr bearta trádála uathrialacha a chur ar fáil go dtí go nídeofar méid an taraifchuóta bhliantúil saor ó dhleacht atá leagtha síos in Airteagal 3(1) de Phrótacal 1 a ghabhann leis an gComhaontú Eora-Mheánmhara.

               (7)Tá na rialacha maidir le riar na gcuótaí taraife leagtha síos in Airteagal 184 de Rialachán (AE) Uimh. 1308/2013 ó Pharlaimint na hEorpa agus ón gComhairle
                  3
               . Ba cheart feidhm a bheith ag na rialacha sin maidir leis na bearta dá bhforáiltear leis an Rialachán seo freisin.

               (8)Chun a áirithiú go mbeidh na coinníollacha maidir le cur chun feidhme an Rialacháin seo aonfhoirmeach ba cheart cumhachtaí cur chun feidhme a thabhairt don Choimisiún maidir le comhlíonadh na gcoinníollacha faoina bhforáiltear do na socruithe fabhracha. Ba cheart na cumhachtaí chur chun feidhme sin a fheidhmiú le cúnamh ón gCoiste um Chomheagrú na Margaí Talmhaíochta agus i gcomhréir le Rialachán (AE) Uimh 182/2011 ó Pharlaimint na hEorpa agus ón gComhairle
                  4
               .

               (9)Tá na sainbhearta trádála uathrialacha arna mbunú leis an Rialachán seo ceaptha maolú a dhéanamh ar dheacracht na staide eacnamaíche ina bhfuil an Túinéis faoi láthair de bharr na nionsaithe sceimhlitheoireachta. Dá bhrí sin ba cheart teorainn ama a chur leis na bearta seo agus iad a bheith gan dochar don chaibidlíocht idir an tAontas agus an Túinéis maidir le bunú Comhaontaithe Saorthrádála Dhomhain Chuimsithigh, atá le tosú i nDeireadh Fómhair 2015.

               (10)I bhfianaise an dochair mhóir a rinne an tionsaí sceimhlitheoireachta in Sousse an 26 Meitheamh 2015 do gheilleagar na Túinéise, agus d'earnáil na turasóireachta go háirithe, agus an riachtanas atá ann bearta a ghlacadh chun deacracht staid eacnamaíoch na Túinéise a mhaolú sa ghearrthéarma, measadh gurb iomchuí foráil d'eisceacht don tréimhse ocht seachtaine dá dtagraítear in Airteagal 4 de Phrótacal Uimh. 1 maidir le ról na bparlaimintí naisiúnta san Aontas Eorpach, atá i gceangal leis an gConradh ar an Aontas Eorpach, leis an gConradh ar Fheidhmiú an Aontais Eorpaigh agus leis an gConradh ag bunú an Chomhphobail Eorpaigh d'Fhuinneamh Adamhach,

               TAR ÉIS AN RIALACHÁN SEO A GHLACADH:

               Airteagal 1

               Socruithe fabhracha

               Osclófar taraifchuóta saor ó dhleacht 35 000 tonna ola olóige íne de thionscnamh na Túinéise, agus a thagann faoi chuimsiú chóid CN 1509 10 10 agus 1509 10 90, a allmhairiú in aghaidh na bliana isteach san Aontas.

               Airteagal 2

               Coinníollacha chun bheith i dteideal an chuóta taraife ar allmhairí

               Chun bheith i dteideal leas a bhaint as an taraifchuóta ar allmhairí dá dtagraítear in Airteagal 1 den Rialachán ní mór don Túinéis cloí leis na rialacha maidir le tionscnamh na dtáirgí agus leis na nósanna imeachta a bhaineann leo, dá bhforáiltear i bPrótacal Uimh. 4 den Chomhaontú Eora-Mheánmhara.

               Airteagal 3

               Rochtain ar an gcuóta taraife bliantúil

               Ní chuirfear an taraifchuóta dá dtagraítear in Airteagal 1 den Rialachán seo ar fáil go dtí go nídeofar méid an taraifchuóta saor ó dhléacht d'ola olóige, dá bhforáiltear in Airteagal 3.1 de Phrótacal 1 a ghabhann leis an gComhaontú Eora-Mheánmhara.

               Airteagal 4

               Riar an chuóta

               Déanfaidh an Coimisiún an cuóta rátaí taraife a riar i gcomhréir le hAirteagal 184 de Rialachán (AE) Uimh 1308/2013.

               Airteagal 5

               Fionraí shealadach

               I gcás ina gcinnfidh an Coimisiún gur leor an fhianaise atá ann nach bhfuil an Túinéis ag cloí leis na coinníollacha atá leagtha amach in Airteagal 2, féadfaidh an Coimisiún gníomh cur chun feidhme a ghlacadh lena ndéanfar na socruithe fabhracha dá bhforáiltear in Airteagal 1 a chur ar fionraí. Glacfar an gníomh cur chun feidhme sin i gcomhréir leis an nós imeachta scrúdúcháin dá dtagraítear in Airteagal 6(2).

               Airteagal 6

               Nós imeachta coiste

               1.Tabharfaidh an Coiste um Chomheagrú na Margaí Talmhaíochta, arna bhunú le hAirteagal 229 de Rialachán (CE) Uimh. 1308/2013 cúnamh don Choimisiún. Coiste de réir bhrí Rialachán (AE) Uimh. 182/2011 a bheidh sa Choiste sin.

               2.I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.

               Airteagal 7

               Teacht i bhfeidhm agus cur i bhfeidhm

               Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2016 go dtí an 31 Nollaig 2017.

               Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  Conclúidí ón gComhairle maidir leis an Túinéis – Uimhir an doiciméid 11076/15

                     (2)
                  Comhaontú Eora-Mheánmhara lena mbunaítear comhlachas idir na Comhphobail Eorpacha agus a gcuid Ballstát, ar thaobh amháin, agus Poblacht na Túinéise, ar an taobh eile (IO L 97 30.3.1998 lch. 2).

                     (3)
                  Rialachán (AE) Uimh 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena naisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (IO L 347, 20.12.2013, lch. 671).

                     (4)
                  Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí chur chun feidhme ag an gCoimisiún (IO L 55, 28.2.2011, lch. 13).